ইন্টারন্যাশনাল ডেস্ক, ০৬ সেপ্টেম্বর, ২০১৭ইং (বাংলা-নিউজ টুয়েন্টিফোর ডটকম): দীর্ঘ দিন ধরে বাবা গুরমিত রাম রহিম সিংই ছিলেন ডেরা সাচ্চা সৌদার প্রধান। চণ্ডীপাঠ থেকে জুতা সেলাই, সবই হতো তার অঙ্গুলিহেলনে। তার নির্দেশ ছাড়া এত দিন কোনও কিছুই সম্ভব ছিল না। কিন্তু ধর্ষণ-কাণ্ডে দোষী ডেরা প্রধান আপাতত জেলে। আদালতের নির্দেশে আগামী ২০ বছর তাকে সেখানেই থাকতে হবে। হরিয়ানার সিরসায় ৮০০ একর জমির উপর রাম রহিমের বিশাল ডেরা। তাতে রয়েছে শপিং মল, রেস্তোরাঁ, রিসোর্ট, হাসপাতাল, মাল্টিপ্লেক্স, স্কুল-কলেজ, কারখানা। প্রভূত সম্পত্তির মালিকানাও রয়েছে ডেরা প্রধানের।